кратки шеги за Пловдив
Питат различни националности да кажат най-характерния израз за езика им. Испанецът казва:
- За нашия език е МАНЯНА. Това значи - спокойно, ще станат нещата, я утре, я вдругиден, я след седмица-две.
Турчинът казва:
- Нашият най-известен израз е ЯВАШ-ЯВАШ. Това е нещо като МАНЯНА, ама я станат нещата другата седмица, я другия месец - няма страшно.
Тогава се изправил арабинът и казал:
- При нас най-известният израз е ИШ АЛЛАХ (по волята божия). Това е нещо като МАНЯНА и ЯВАШ-ЯВАШ,... ама я станат нещата, я не! Само Господ знае.
Тогава дошъл редът на българина, който бил от Пловдив. Изправил се той и рекъл:
- При нас най-известният израз е АЙЛЯК МАЙНА. Това е нещо като МАНЯНА, ЯВАШ-ЯВАШ И ИШ АЛЛАХ, ама я няма тази степен на припряност...